pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ระวัง! มิจฉาชีพหลอกให้รับพัสดุเก็บเงินปลายทาง
วันอาทิตย์ที่ 18 เมษายน 2564
ระวัง! มิจฉาชีพหลอกให้รับพัสดุเก็บเงินปลายทาง
...
กระแสการซื้อของออนไลน์ยังแรงดีไม่มีตก ทําให้เราเกิดความเคยชินเมื่อมีพัสดุมาส่งที่บ้าน แต่ก็ต้องระวังนะครับ! เพราะขณะนี้กําลังมีกลุ่มมิจฉาชีพออกอุบายทําทีมาส่งพัสดุ แล้วบอกว่าเป็นพัสดุเก็บเงินปลายทาง ทําให้เราต้องจ่ายค่าพัสดุนั้นไป
.
ดังนั้น เมื่อเจอเหตุการณ์ดังกล่าวขอให้
1.ตรวจสอบกับบุคคลในบ้านก่อนว่า ได้มีการสั่งสินค้าหรือพัสดุใด ๆ ให้มาส่งหรือไม่
2.สังเกตชื่อผู้รับ – ผู้ส่ง ว่ามีพิรุธน่าสงสัยหรือไม่
3.ตรวจสอบกับเจ้าของพัสดุก่อนเปิดพัสดุหรือชําระเงินปลายทางทุกครั้ง
.
และหากเข้าข่ายต้องสงสัย ให้ปฏิเสธการรับพัสดุหรือการชําระเงิน จากนั้นรวบรวมหลักฐาน ได้แก่
- ภาพถ่ายกล่องพัสดุทุกด้าน
- รายละเอียดของผู้ส่ง (ถ้ามี)
- เลขพัสดุ
เพื่อร้องทุกข์ดําเนินคดีกับผู้กระทําผิดตามกฎหมาย
.
ซึ่งถือเป็นการกระทํา “ฉ้อโกง” และต้องได้รับโทษตามกฎหมายอาญา ม.341 จําคุกไม่เกิน 3 ปี ปรับไม่เกิน 60,000 บาท หรือทั้งจําทั้งปรับ
Cr. กองปราบปราม
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-พบปะขอพร “ผู้สูงอายุ” ช่วงนี้...ต้องระวังโควิด-19
วันอาทิตย์ที่ 18 เมษายน 2564
พบปะขอพร “ผู้สูงอายุ” ช่วงนี้...ต้องระวังโควิด-19
...
สวัสดีปีใหม่ไทย 2564 ไปยังแฟนเพจไทยคู่ฟ้าครับ นอกจากวันนี้จะเป็นวันสงกรานต์แล้ว 13 เม.ย. ของทุกปียังถือเป็นวันผู้สูงอายุแห่งชาติเช่นกัน
.
ช่วงนี้หลาย ๆ คนกําลังเดินทางกลับไปยังภูมิลําเนา เพื่อไปพบปะครอบครัวญาติพี่น้อง และเข้าสวัสดีรดน้ําดําหัวขอพรผู้ใหญ่ในครอบครัวเพื่อความเป็นสิริมงคล แต่ให้คิดสักนิดว่า การระบาดของโรคโควิด-19 นั้นยังคงมีอยู่ ดังนั้น การเข้าหาผู้สูงอายุแบบเดิม ๆ นั้นมีความเสี่ยงพอสมควร
.
หากใครมีลักษณะอาการต่อไปนี้ ห้ามเข้าใกล้ผู้สูงอายุเด็ดขาดนะครับ มีไข้ ตัวร้อน ไอ เจ็บคอ หายใจเร็ว หายใจลําบาก หรือหากว่าปกติดี ก็ขอให้ใส่หน้ากากอนามัยพูดคุยกับผู้สูงอายุนะครับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ มั่นใจฟื้นฟูเศรษฐกิจไทยต่อเนื่อง การแพร่ระบาดโควิด-19 ระลอกนี้ควบคุมได้ เชื่อประชาชนให้ความร่วมมือ
วันอาทิตย์ที่ 18 เมษายน 2564
นายกฯ มั่นใจฟื้นฟูเศรษฐกิจไทยต่อเนื่อง การแพร่ระบาดโควิด-19 ระลอกนี้ควบคุมได้ เชื่อประชาชนให้ความร่วมมือ
นายกฯ มั่นใจฟื้นฟูเศรษฐกิจไทยต่อเนื่อง การแพร่ระบาดโควิด-19 ระลอกนี้ควบคุมได้ เชื่อประชาชนให้ความร่วมมือ
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความมั่นใจว่ามาตรการที่คณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) หรือ ศบค. ที่มีมติเห็นชอบในการปรับระดับของพื้นที่สถานการณ์ทั่วประเทศ และการปรับมาตรการป้องกันควบคุมโรค เพื่อป้องกันการแพร่ระบาดจากผู้ติดเชื้อที่ไม่มีอาการที่เดินทางกลับหลังเทศกาลสงกรานต์ และเพิ่มประสิทธิภาพการลดการแพร่เชื้อที่สัมพันธ์กับสถานบันเทิง การรวมกลุ่ม การสังสรรค์ และปัจจัยที่ทําให้มีการระบาดในวงกว้าง ซึ่งมาตรการต่างๆได้ประชาสัมพันธ์ให้ประชาชนได้ทราบแล้วนั้น จะสามารถทําให้จํานวนผู้ติดเชื้อลดลงได้โดยเร็ว และไม่แพร่กระจายไปมากกว่าที่เป็นอยู่ในปัจจุบัน โดยมาตรการที่สําคัญต่างๆ มีผลบังคับใช้แล้วตั้งแต่วันนี้ (18 เม.ย. 64) เป็นต้นไป โดยรัฐบาลตัดสินใจหลีกเลี่ยงที่จะออกมาตรการล๊อคดาวน์ หรือมาตรการเคอร์ฟิว เพื่อไม่ให้มีผลกระทบต่อประชาชนมากเกินไป แต่ทั้งนี้ทั้งนั้น รัฐบาลยังคงต้องขอความร่วมมือจากประชาชนอีกครั้งในการร่วมมือร่วมใจกันปฎิบัติตามมาตรการที่ ศบค. กําหนดอย่างเคร่งครัด เพื่อผลสําเร็จในการควบคุมการระบาดของโรคติดเชื้อไวรัสโคโรนา 2019 (COVID-19)ในระลอกนี้
นอกจากนี้ นายกรัฐมนตรี ยังมีความมั่นใจว่าเศรษฐกิจไทยจะยังสามารถขยายตัวได้ในปี 2564 นี้ เนื่องจากสถานการณ์การฉีดวัคซีนโควิด-19 จะเริ่มดีขึ้นตามลําดับ ซึ่งภายในปี 2564 นี้ ประเทศไทยจะได้รับวัคซีนโควิด-19 ไม่น้อยกว่า 63 ล้านโดส ที่รัฐบาลได้สั่งจองไปแล้ว และที่นายกรัฐมนตรีได้แต่งตั้งคณะทํางานพิจารณาการจัดหาวัคซีนโควิด-19 เพิ่มเติมอีกอย่างน้อย 10 ล้านโดส สําหรับใช้ในสถานพยาบาลของรัฐ และวัคซีนทางเลือกเพื่อนํามาให้บริการในสถานพยาบาลเอกชน ดังนั้นการฉีดวัคซีนให้กับประชาชน จะสามารถดําเนินการได้ตามที่วางแผนไว้ กล่าวคือ ประชาชนในประเทศไทยจะได้รับการฉีดวัคซีนโควิด-19 อย่างน้อยไม่ต่ํากว่า 35 ล้านคนภายในปี 2564 นี้
นายอนุชา กล่าวเพิ่มเติมว่า นายกรัฐมนตรี มีความมั่นใจ เรื่องการฟื้นฟูเศรษฐกิจหลังการระบาดในระลอกนี้ ว่ารัฐบาลสามารถดําเนินการได้อย่างต่อเนื่อง โดยรัฐบาลยังมีเงินเกือบ 3.8 แสนล้านบาทสําหรับนํามาใช้เยียวยาและฟื้นฟูเศรษฐกิจ แยกเป็นเงินจํานวน 2.4 แสนล้านบาทจาก พ.ร.ก.เงินกู้ 1 ล้านล้านบาท นอกจากนี้ยังมีเงินจากงบกลางปี 2564 ในส่วนของเงินสํารองจ่ายเพื่อการฉุกเฉินและจําเป็นอีก 98,500 ล้านบาท และงบสําหรับบรรเทาโควิด-19 อีก 36,800 ล้านบาท ทั้งนี้ รัฐบาลจะเร่งออกมาตรการกระตุ้นเศรษฐกิจ โดยคํานึงถึงความเหมาะสมกับสถานการณ์ในปัจจุบัน และการใช้งบประมาณอย่างมีประสิทธิภาพ เพื่อประโยชน์สูงสุดของประชาชน
รัฐบาลไทย-ข่าวทำเนียบรัฐบาล-นายกฯให้ความมั่นใจ ดูแลโควิด-19 จังหวัดชายแดนใต้ทั่วถึง  พร้อมแล้ว 2,000 เตียง คุมเข้มเข้า4ด่านทางบก ไม่กระทบการค้าชายแดน
วันอาทิตย์ที่ 18 เมษายน 2564
นายกฯให้ความมั่นใจ ดูแลโควิด-19 จังหวัดชายแดนใต้ทั่วถึง  พร้อมแล้ว 2,000 เตียง คุมเข้มเข้า4ด่านทางบก ไม่กระทบการค้าชายแดน
นายกฯให้ความมั่นใจ ดูแลโควิด-19 จังหวัดชายแดนใต้ทั่วถึง  พร้อมแล้ว 2,000 เตียง คุมเข้มเข้า4ด่านทางบก ไม่กระทบการค้าชายแดน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า นายกรัฐมนตรี พล.อ.ประยุทธ์ จันทร์โอชา ได้ติดตามการบริหารจัดการการควบคุมการแพร่ระบาดโควิด-19 ในจังหวัดชายแดนใต้ ซึ่งประกอบด้วย จังหวัดยะลา นราธิวาส ปัตตานี  สตูล และ 4อําเภอในจังหวัดสงขลา ขณะนี้มีผู้ติดเชื้อโควิด-19 นับจากวันที่ 1-17 เม.ย. จํานวน 539 ราย  พบในจังหวัดสงขลา 179 ราย (ส่วนใหญ่ติดจากสถานบันเทิง) นราธิวาส 348 ราย (ส่วนใหญ่ติดจากเรือนจํา) ปัตตานี 6 ราย ยะลา 5 ราย และ สตูล 1 ราย ในขณะที่ประเทศมาเลเซียที่มีชายแดนติดกัน มีผู้ติดเชื้อเพิ่มประมาณ วันละ 1,500 - 2,000 ราย  ซึ่งนายกรัฐมนตรีสั่งการให้อํานวยความสะดวกคนไทยที่จะเดินทางกลับมาจากมาเลเซีย พร้อมปฏิบัติตามมาตรสาธารณสุขในการคัดกรองโควิด 19 อย่างเคร่งครัด
สําหรับการดําเนินการเพื่อรองรับการแพร่ระบาด ศูนย์อํานวยการบริหารจังหวัดชายแดนภาคใต้ (ศอ.บต.) รายงานว่า ศอ.บต.ได้บูรณาการการทํางานร่วมกับผู้ตรวจราชการกระทรวงสาธารณสุขเขต 12 คณะกรรมการควบคุมโรคติดต่อจังหวัด และหน่วยงานที่เกี่ยวข้องทั้งภาคราชการ และองค์กรทางศาสนา โดยแบ่งเป็น 1)การจัดหาเตียงเพื่อรองรับผู้ป่วยโควิด-19 ทั้งเตียงในโรงพยาบาล โรงพยาบาลสนาม และ Hospitel มีจํานวน รวม 1,933 เตียง (ณ 11 เมษายน ) แยกเป็น จังหวัดนราธิวาส 1,245 เตียง สงขลา 171 เตียง ปัตตานี 218 เตียง ยะลา 179 เตียง และสตูล 120 เตียง 2)การซักซ้อมความเข้าใจในการปฏิบัติศาสนกิจทางศาสนาตามประกาศของสํานักงานจุฬาราชมนตรีและคณะกรรมการควบคุมโรคติดต่อระดับจังหวัด เพื่อผู้เกี่ยวข้องจะได้สื่อสารให้ประชาชนได้ทราบและถือปฏิบัติอย่างถูกต้อง โดยเฉพาะในช่วงเทศการถือศีลอดในเดือนรอมฎอน และ 3)การดําเนินการฉีดวัคซีนให้แก่กลุ่มบุคคลากรทางการแพทย์และกลุ่มเสี่ยงตามแนวทางที่กระทรวงสาธารณสุขกําหนด ในระยะแรก แต่ละจังหวัดได้รับ 10,000 โด๊ส รวม 50,000 โด๊ส
ส่วนการบริหารจัดการด่านพรมแดนไทย-มาเลเซีย ที่ประกอบด้วย ทางบก 7 ด่าน ทางน้ํา  2 ด่าน แต่ด้วยสถานการณ์ปัจจุบัน จึงอนุญาตให้คนไทยเดินทางกลับจากประเทศมาเลเซียเข้าทางด่านถาวรทางบกเพียง 4 ด่าน (สุไหงโก-ลก จังหวัดนราธิวาส, ด่านเบตง จังหวัดยะลา, ด่านสะเดา จังหวัดสงขลา และด่านวังประจัน จังหวัดสตูล) สัปดาห์ละ 3 วัน (วันจันทร์ พุธ และศุกร์) ด่านละไม่เกิน 125 คนต่อวัน  ทั้งนี้ การจํากัดการเดินทางเข้าประเทศดังกล่าว ไม่กระทบการค้าชายแดน เพราะยังคงมีการนําเข้าและส่งออกสินค้าเป็นปกติโดยเฉพาะสินค้าที่จําเป็นในการอุปโภคและบริโภค และดําเนินการตามมาตรการป้องกันการระบาดของโควิด-19 อย่างเข้มงวด
"นายกรัฐมนตรียังได้ส่งความปรารถนาดีไปยังพี่น้องชาวไทยมุสลิมภาคใต้ ที่ปฏิบัติศาสนกิจสําคัญในเดือนรอมฎอน และขอให้ความมั่นใจว่า รัฐบาลพร้อมสนับสนุนการดําเนินการควบคุมการแพร่ระบาดโควิด-19 ในทุกๆด้าน เพื่อความปลอดภัยสุขภาพของพี่น้องประชาชนและเจ้าหน้าที่ทุกคน" นางสาวรัชดา ฯ กล่าว
รัฐบาลไทย-ข่าวทำเนียบรัฐบาล-เดินหน้างานทะเบียนราษฎร สู่ระบบดิจิทัล
วันอาทิตย์ที่ 18 เมษายน 2564
เดินหน้างานทะเบียนราษฎร สู่ระบบดิจิทัล
...
อีกไม่นานเกินรอครับ เราทุกคนจะสามารถแจ้งย้ายที่อยู่ รวมถึงทําธุรกรรมด้านทะเบียนราษฎรได้เพียงปลายนิ้ว เพราะล่าสุด ครม. ได้อนุมัติหลักการร่างกฎกระทรวงกําหนดการปฏิบัติงานการทะเบียนราษฎรด้วยระบบดิจิทัลและค่าธรรมเนียม เพื่ออํานวยความสะดวกแก่ประชาชนด้านบริการงานทะเบียนราษฎร อย่างรวดเร็ว ปลอดภัย ตามวิถี New Normal
.
อธิบายง่าย ๆ คือ เป็นการพัฒนาระบบการพิสูจน์ยืนยันตัวตนทางดิจิทัลสําหรับจัดเก็บข้อมูล ผ่านการดาวน์โหลดแอปพลิเคชันของประชาชน และลงทะเบียนที่สํานักงานทะเบียนอําเภอ/ท้องถิ่น เพื่อยืนยันตัวตนผ่านระบบตรวจสอบลายนิ้วมือและภาพใบหน้า โดยสาระสําคัญของร่างกฎกระทรวงฯ มีดังนี้
.
1.กําหนดให้สํานักงานทะเบียนกลางต้องจัดให้มีการบริการงานทะเบียนด้วยระบบดิจิทัล เพื่อให้ประชาชนได้รับการพิสูจน์และยืนยันตัวตนทางดิจิทัล โดยสามารถขอรับบริการผ่านระบบดิจิทัลได้ด้วยตนเอง
.
2.วิธีการจัดเก็บค่าธรรมเนียม และการรับรองรายการทะเบียนด้วยระบบดิจิทัล โดยระยะแรกจะยกเว้นค่าธรรมเนียมการแจ้งย้ายที่อยู่ปลายทางอัตโนมัติ เป็นเวลา 1 ปี รวมถึงเปิดให้บริการเกี่ยวกับการตรวจข้อมูลส่วนบุคคลผ่านระบบฐานข้อมูลประชาชนและการบริการภาครัฐ (Linkage Center) การจองคิวรับบริการงานทะเบียนล่วงหน้า และการแจ้งย้ายที่อยู่ปลายทาง
.
และในอนาคตจะขยายบริการงานทะเบียนราษฎรประเภทอื่นในรูปแบบดิจิทัลเพิ่มเติม เช่น การตรวจคัดและรับรองสําเนารายการทะเบียนราษฎร การแจ้งย้ายเข้า – ย้ายออก การแจ้งเกิด การแจ้งตาย เป็นต้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ลุ้นขยับขึ้น “Tier 1” แก้ไขปัญหาค้ามนุษย์
วันอาทิตย์ที่ 18 เมษายน 2564
ลุ้นขยับขึ้น “Tier 1” แก้ไขปัญหาค้ามนุษย์
...
ความทุ่มเทในการแก้ไขปัญหาการค้ามนุษย์ของรัฐบาล ให้ประเทศไทยรักษาระดับอยู่ที่ Tier 2 ติดต่อกันมา 3 ปีแล้ว และเรากําหนดเป้าหมายเพื่อก้าวขึ้นสู่ Tier 1 ให้ได้ในเร็ววัน
.
ล่าสุด เราได้ส่ง Trafficking in Persons Report (TIP Report) หรือรายงานความก้าวหน้าการแก้ไขปัญหาค้ามนุษย์ ประจําปี 2563 ไปยังสหรัฐอเมริกาเรียบร้อยแล้ว
.
สาระสําคัญของ TIP Report ฉบับนี้ จะแสดงให้เห็นถึงมาตรการแก้ไขปัญหาการค้ามนุษย์ในทุกมิติ เช่น
สถิติการจับกุมและการลงโทษทางกฎหมาย การขับเคลื่อนแผนปฏิบัติการระดับชาติว่าด้วยธุรกิจกับสิทธิมนุษยชน ความรวดเร็วในการพิจารณาคดีค้ามนุษย์ทั้งในชั้นพนักงานสอบสวน อัยการ และศาล โดยลดลง จาก 118 วัน ในปี 2558 เหลือ 70 วัน ในปี 2563
.
นอกจากนี้ ยังมีการเตรียมการดูแลกลุ่มผู้เสียหายที่มีความหลากหลายทางเพศ และการจัดตั้งศูนย์ช่วยเหลือแรงงานต่างด้าวที่ประสบปัญหาจากการทํางาน ร่วมกับเครือข่ายภาคประชาสังคม เป็นต้น
.
ประชาชนทุกสามารถเข้าร่วมเป็นส่วนหนึ่งในการป้องกันและแก้ไขปัญหาการค้ามนุษย์ได้ เพียงดาวน์โหลด แอปพลิเคชัน ‘PROTECT-U’ เพื่อแจ้งเหตุและขอรับความช่วยเหลือคุ้มครอง ซึ่งมีทั้งภาษาไทย จีน อังกฤษ เมียนมา เขมร ลาว และเวียดนาม
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.สุชาติ เผย ภาพรวมตรวจโควิด – 19 เชิงรุก วันที่ 2 เป็นที่น่าพอใจ สั่ง กสร.กำชับเจ้าหน้าที่ความปลอดภัยในการทำงานเข้มงวดมาตรการป้องกันโควิด-19 ในสถานประกอบการ
วันอาทิตย์ที่ 18 เมษายน 2564
รมว.สุชาติ เผย ภาพรวมตรวจโควิด – 19 เชิงรุก วันที่ 2 เป็นที่น่าพอใจ สั่ง กสร.กําชับเจ้าหน้าที่ความปลอดภัยในการทํางานเข้มงวดมาตรการป้องกันโควิด-19 ในสถานประกอบการ
รัฐมนตรีว่าการกระทรวงแรงงาน เผย ภาพรวมการตรวจโควิด-19 เชิงรุก เพื่อผู้ประกันตน ตามโครงการแรงงาน...เราสู้ด้วยกัน ที่สนามไทย – ญี่ปุ่น ดินแดง วันที่ 2 เป็นที่น่าพอใจ สั่งการให้กรมสวัสดิการและคุ้มครองแรงงาน เข้มงวดมาตรการป้องกันโควิด-19
เมื่อวันที่ 18 เมษายน 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าการตรวจโควิด-19 เชิงรุก เพื่อผู้ประกันตน ตามโครงการแรงงาน...เราสู้ด้วยกัน ว่า วันนี้เป็นวันที่ 2 ของการเปิดบริการตรวจโควิด-19 เชิงรุกแก่ผู้ประกันตนในระบบประกันสังคมตามมาตรา 33 ,39 และ 40 ที่อยู่ในพื้นที่กรุงเทพมหานคร เพื่อลดความแออัดและอํานวยความสะดวก โดยใช้อาคารกีฬาเวสน์ 1 ศูนย์เยาวชนกรุงเทพมหานคร (ไทย – ญี่ปุ่น) เขตดินแดง กรุงเทพมหานคร เป็นสถานที่ตรวจ ซึ่งในเรื่องนี้ท่านนายกรัฐมนตรี พล.อ.ประยุทธ์ จันทร์โอชา ได้มีความห่วงใยผู้ประกันตนที่เดินทางกลับต่างจังหวัดและไปในสถานที่เสี่ยงช่วงเทศกาลสงกรานต์ที่ผ่านมา กระทรวงแรงงานจึงได้ร่วมกับกระทรวงมหาดไทย (กรุงเทพมหานคร) และสํานักงานหลักประกันสุขภาพแห่งชาติ (สปสช.) จัดการตรวจโควิด-19 เชิงรุก เพื่อผู้ประกันตน ตามโครงการแรงงาน...เราสู้ด้วยกัน ในวันนี้เป็นวันที่ 2 ของการตรวจ ซึ่งผมได้ติดตามสถานการณ์มาอย่างต่อเนื่องและกําชับให้สํานักงานประกันสังคมตรวจสอบขั้นตอนต่างๆ เพื่ออํานวยความสะดวกแก่ผู้ประกันตน จากรายงานล่าสุดพบว่า ภาพรวมของโครงการเป็นที่น่าพอใจ ขั้นตอนต่างๆ ยังคงเป็นไปตามแนวทางและมาตรการที่กรมควบคุมโรค กระทรวงสาธารณสุขกําหนด
นายสุชาติ กล่าวต่อว่า ผมยังได้สั่งการให้กรมสวัสดิการและคุ้มครองแรงงาน กําชับเจ้าหน้าที่ความปลอดภัยในการทํางาน (จป.) เข้มงวดมาตรการป้องกันโควิด-19 แก่แรงงานในสถานประกอบการ อาทิ ตรวจคัดกรองลูกจ้างก่อนเข้าทํางาน สวมหน้ากากอนามัย เว้นระยะห่าง ล้างมือบ่อยๆ เป็นต้น รวมทั้งยังสั่งการให้กรมการจัดหางาน ขอความร่วมมือนายจ้างสถานประกอบการ กําชับแรงงานต่างด้าวที่อยู่ในความรับผิดชอบการจ้างงาน ให้ปฏิบัติตามข้อกําหนดและมาตรการป้องกันโรคอย่างเคร่งครัด เพื่อลดอัตราเสี่ยงติดโควิด-19
“ทั้งนี้ ผู้ประกันตนที่ไปในสถานที่เสี่ยง และเข้าข่ายเป็นกลุ่มเสี่ยงตามที่กระทรวงสาธารณสุข และ สปสช.กําหนด สามารถลงทะเบียนผ่านระบบออนไลน์ได้ที่เว็บไซต์https://sso.icntracking.com/icntracking/self_register.php เพื่อจองคิวตรวจโควิด-19 ซึ่งหากพบเชื้อสามารถเข้ารับการรักษาตามขั้นตอนที่กระทรวงสาธารณสุขกําหนดได้อย่างทันท่วงที” รมว.สุชาติ กล่าวในตอนท้าย
รัฐบาลไทย-ข่าวทำเนียบรัฐบาล-ผลการประชุมคณะกรรมการนโยบายรัฐวิสาหกิจ (คนร.) ครั้งที่ 2/2564
วันอาทิตย์ที่ 18 เมษายน 2564
ผลการประชุมคณะกรรมการนโยบายรัฐวิสาหกิจ (คนร.) ครั้งที่ 2/2564
“คนร. มอบ กคช. เร่งทําโครงการบ้านเคหะสุขประชา สร้างโอกาสให้ประชาชน”
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยผลการประชุมคณะกรรมการนโยบายรัฐวิสาหกิจ (คนร.) ครั้งที่ 2/2564 เมื่อวันที่ 16 เมษายน 2564 ประชุมผ่านสื่ออิเล็กทรอนิกส์ โดยมีพลเอกประยุทธ์ จันทร์โอชา นายกรัฐมนตรี เป็นประธาน ซึ่ง คนร. ได้พิจารณาในเรื่องต่างๆ ดังนี้
1. เห็นด้วยในหลักการที่การเคหะแห่งชาติ (กคช.) จัดทําโครงการบ้านเช่าสําหรับผู้มีรายได้น้อย “บ้านเคหะสุขประชา” โดยมีเป้าหมายที่จํานวน 100,000 หน่วย ในพื้นที่กรุงเทพมหานครและในส่วนภูมิภาค ระยะเวลาดําเนินการ 5 ปี (ปีละ 20,000 หน่วย) ภายใต้แนวคิด “บ้านเคหะสุขประชา = บ้านพร้อมอาชีพ” โดยมอบหมายให้ กคช. จัดทํารายละเอียดเพิ่มเติมในการดําเนินโครงการให้สามารถดําเนินการได้รวดเร็ว โดยให้มีการพิจารณานําการร่วมลงทุนกับภาคเอกชน (PPP) มาใช้ และให้กระทรวงการพัฒนาสังคมและความมั่นคงของมนุษย์นําเสนอแนวทางการดําเนินการให้ คนร. พิจารณาอีกครั้งต่อไป
2. รับทราบการดําเนินงานตามความเห็นและข้อเสนอแนะของ คนร. ในการประชุมครั้งที่ 1/2564 เมื่อวันที่ 10 มีนาคม 2564 ที่ได้มีความเห็นในเชิงนโยบายต่อการพัฒนารัฐวิสาหกิจในเรื่องการปรับโครงสร้างองค์กรและกระบวนการทํางาน โดยใช้เทคโนโลยีดิจิทัลและการพัฒนาบุคลากรเพื่อรองรับการเปลี่ยนแปลงของบริบทต่างๆ ภายหลังสถานการณ์การแพร่ระบาด COVID - 19 รวมทั้ง ให้เน้นการนํา BCG Model มาใช้ในการวางแผนดําเนินการ และให้ความสําคัญการปฏิบัติตามข้อกฎหมาย เพื่อให้การดําเนินการต่างๆ เป็นไปอย่างต่อเนื่อง โดย สคร. ได้นําความเห็นเชิงนโยบายข้างต้นไปปรับปรุงแผนยุทธศาสตร์รัฐวิสาหกิจ สําหรับรัฐวิสาหกิจใช้ในการวางแผนในปี 2565 ด้วยแล้ว
3. รับทราบผลการดําเนินงานประจําปี 2562 ของบริษัทในเครือของรัฐวิสาหกิจที่ปัจจุบันมีจํานวน 123 แห่ง โดยมีบริษัทในเครือที่มีผลกําไรจํานวน 71 แห่ง ขาดทุนจํานวน 25 แห่ง และอยู่ระหว่างยุบเลิก/ถอนการลงทุนจํานวน 27 แห่ง โดย คนร. ได้มีนโยบายให้รัฐวิสาหกิจพิจารณาความจําเป็นและกํากับดูแลบริษัทในเครือให้ดําเนินการได้ตามวัตถุประสงค์ สร้างผลกําไรให้สามารถเลี้ยงตัวเองได้ และมีผลตอบแทนให้แก่รัฐวิสาหกิจ สําหรับบริษัทในเครือที่ไม่จําเป็นต่อการดําเนินงานตามวัตถุประสงค์ก็ให้รัฐวิสาหกิจพิจารณายุติกิจการโดยเร็วต่อไป
รัฐบาลไทย-ข่าวทำเนียบรัฐบาล-ประกาศ ธนาคารอาคารสงเคราะห์ กรณี COVID – 19 ผลตรวจหาเชื้อรอบ 2 กรรมการผู้จัดการ ผู้บริหาร และสื่อมวลชน “ไม่พบเชื้อ”
วันอาทิตย์ที่ 18 เมษายน 2564
ประกาศ ธนาคารอาคารสงเคราะห์ กรณี COVID – 19 ผลตรวจหาเชื้อรอบ 2 กรรมการผู้จัดการ ผู้บริหาร และสื่อมวลชน “ไม่พบเชื้อ”
จากกรณีกรรมการผู้จัดการ ธอส. พร้อมคณะ รวม 66 คน เข้าชมการแสดงดนตรีของนายอภิวัชร์ เอื้อถาวรสุข หรือ “แสตมป์” เมื่อวันที่ 3 เมษายน 2564 ในพื้นที่เกาะช้าง จ.ตราด ก่อนที่จะทราบว่าแสตมป์ ติดเชื้อ COVID-19
จากกรณีที่ นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) พร้อมด้วยผู้บริหาร พนักงาน รวมถึงผู้ปฏิบัติงานของธนาคารในสาขาตราดและสาขาจันทบุรี และคณะสื่อมวลชน รวม 66 คน เข้าชมการแสดงดนตรีของ นายอภิวัชร์ เอื้อถาวรสุข หรือ “แสตมป์” เมื่อวันเสาร์ที่ 3 เมษายน 2564 ณ โรงแรมแห่งหนึ่งในพื้นที่เกาะช้าง จ.ตราด ก่อนที่จะทราบว่าแสตมป์ ติดเชื้อ COVID-19 จากการที่มีผู้ติดเชื้อเข้าชมการแสดงดนตรีของแสตมป์ที่กรุงเทพฯ เมื่อวันศุกร์ที่ 2 เมษายน 2564 ทําให้กรรมการผู้จัดการ ธอส. ผู้บริหาร พนักงานธนาคาร และสื่อมวลชน ทั้ง 66 คน ได้เดินทางไปตรวจ หาเชื้อ COVID-19 รอบที่ 1 ตั้งแต่วันที่ 6-7 เมษายน 2564 ซึ่งผลการตรวจปรากฏว่าทุกคน “ผลการตรวจเป็นลบ หรือ ตรวจไม่พบเชื้อ COVID-19” และหลังจากนั้นธนาคารยังได้ดูแลทุกคนที่เกี่ยวข้องและให้กักตัวเป็นระยะเวลา 14 วัน เพื่อเฝ้าระวัง สังเกต ติดตามอาการของตนเอง ตามหลักปฏิบัติด้านสาธารณสุข และแสดงความรับผิดชอบต่อสังคมอย่างเคร่งครัด นั้น
ล่าสุด เมื่อครบกําหนดการกักตัว 14 วัน กรรมการผู้จัดการ ผู้บริหาร พนักงาน รวมถึงผู้ปฏิบัติงานของธนาคารในสาขาตราดและสาขาจันทบุรี และคณะสื่อมวลชน ได้เดินทางไปตรวจหาเชื้อ COVID-19 รอบที่ 2 เป็นที่เรียบร้อยแล้ว โดย ณ วันที่ 18 เมษายน 2564 เวลา 16.30 น. กรรมการผู้จัดการ ผู้บริหาร พนักงานธนาคาร และสื่อมวลชนเกือบทั้งหมด ทยอยรับทราบผลตรวจแล้วว่า “ผลการตรวจเป็นลบ หรือ ตรวจไม่พบเชื้อ COVID-19” คงเหลือที่ยังไม่ทราบผลตรวจอีก 7 คน
ทั้งนี้ ธนาคารยังคงเพิ่มความเข้มงวดในการดําเนินการตามมาตรการป้องกัน COVID-19 โดยพิจารณาเลื่อน ยกเลิก หรือเปลี่ยนรูปแบบการทํากิจกรรมภายในธนาคาร รวมทั้งประกาศให้พนักงาน Work from Home สูงสุดถึง 90% ของจํานวนผู้ปฏิบัติงานจนถึงวันที่ 30 เมษายน 2564 เพื่อลดความเสี่ยงการติดเชื้อ และกําชับให้บุคลากรของธนาคารทั้งหมดปฏิบัติตามข้อกําหนดและข้อปฏิบัติในสถานการณ์การแพร่ระบาด ของโรค COVID-19 อย่างเคร่งครัด อาทิ ห้ามเข้าไปในพื้นที่หรือสถานที่ซึ่งมีความเสี่ยงต่อการติดเชื้อ ห้ามทํากิจกรรมในสถานที่แออัด และให้ความร่วมมือกับทางราชการในการปฏิบัติตามมาตรการและคําแนะนําทางการแพทย์อย่างอย่างเคร่งครัดต่อไป
ฝ่ายสื่อสารองค์กร
ประกาศ ณ วันที่ 18 เมษายน 2564 เวลา 16.45 น.
ส่วนประชาสัมพันธ์ ฝ่ายสื่อสารองค์กร
ธนาคารอาคารสงเคราะห์ (ธอส.)
โทร. 02-202-1980-5
รัฐบาลไทย-ข่าวทำเนียบรัฐบาล-เคาะ! กรอบแผนพัฒนาเศรษฐกิจและสังคมแห่งชาติ ฉบับที่ 13 “มุ่งพลิกโฉมประเทศไทย”
วันอาทิตย์ที่ 18 เมษายน 2564
เคาะ! กรอบแผนพัฒนาเศรษฐกิจและสังคมแห่งชาติ ฉบับที่ 13 “มุ่งพลิกโฉมประเทศไทย”
...
ประเทศไทยในอนาคตจะเป็นอย่างไร? จะเดินหน้าไปในทิศทางใด? แผนพัฒนาเศรษฐกิจและสังคมแห่งชาติ คือสิ่งหนึ่งที่ช่วยให้เรามองเห็นภาพประเทศในอนาคตได้อย่างชัดเจน ซึ่งที่ผ่านมารัฐบาลจะจัดทําแผนพัฒนาเศรษฐกิจและสังคมแห่งชาติ ทุก ๆ 5 ปี
.
สําหรับในปี พ.ศ. 2566 – 2570 ซึ่งนับเป็นแผนพัฒนาฯ ฉบับที่ 13 โดยรัฐบาลได้กําหนดกรอบแนวทาง คือ “มุ่งพลิกโฉมประเทศไทย” (Thailand’s Transformation) ให้เท่าทันและสอดคล้องกับการเปลี่ยนแปลงของโลก มุ่งสร้างสมดุลในการพัฒนาด้านเศรษฐกิจ สังคม คุณภาพชีวิต พร้อมรักษาความยั่งยืนของทรัพยากรธรรมชาติและสิ่งแวดล้อม ให้ไทยเป็นประเทศที่มี “เศรษฐกิจสร้างคุณค่า สังคมเดินหน้าอย่างยั่งยืน”
.
โดยมี 13 หมุดหมาย (milestone) ที่ไทยจะให้ความสําคัญในช่วงระยะเวลา 5 ปี นับจากนี้ ได้แก่
1.ไทยเป็นประเทศชั้นนําด้านสินค้าเกษตรและเกษตรแปรรูปมูลค่าสูง
2.ไทยเป็นจุดหมายของการท่องเที่ยวที่เน้นคุณค่าและความยั่งยืน
3.ไทยเป็นฐานการผลิตยานยนต์ไฟฟ้าของอาเซียน
4.ไทยเป็นศูนย์กลางทางการแพทย์และสุขภาพมูลค่าสูง
.
5.ไทยเป็นประตูการค้าการลงทุนและจุดยุทธศาสตร์ทางโลจิสติกส์ที่สําคัญของภูมิภาค
6.ไทยเป็นฐานการผลิตอิเล็กทรอนิกส์อัจฉริยะและบริการดิจิทัลของอาเซียน
7.ไทยมีผู้ประกอบการวิสาหกิจขนาดกลางและขนาดย่อม (SMEs) ที่เข้มแข็ง มีศักยภาพสูง และสามารถแข่งขันได้
8.ไทยมีพื้นที่และเมืองหลักของภูมิภาคที่มีความเจริญทางเศรษฐกิจ ทันสมัย และน่าอยู่
.
9.ไทยมีความยากจนข้ามรุ่นลดลงและคนไทยทุกคนมีความคุ้มครองทางสังคมที่เพียงพอ เหมาะสม
10.ไทยมีเศรษฐกิจหมุนเวียนและสังคมคาร์บอนต่ํา
11.ไทยสามารถลดความเสี่ยงและผลกระทบจากภัยธรรมชาติและการเปลี่ยนแปลงสภาพภูมิอากาศ
12.ไทยมีกําลังคนสมรรถนะสูง มุ่งเรียนรู้อย่างต่อเนื่องตอบโจทย์การพัฒนาแห่งอนาคต
13.ไทยมีภาครัฐที่มีสมรรถนะสูง
.
ซึ่งขณะนี้ อยู่ระหว่างการเปิดรับฟังความคิดเห็นจากประชาชนทุกภาคส่วน ผ่าน 3 ช่องทางหลัก คือ การประชุมระดมความเห็นจาก 18 กลุ่มจังหวัด การประชุมระดมความเห็นกลุ่มเฉพาะ และการระดมความเห็นผ่านสื่อออนไลน์และสื่อสาธารณะ จากนั้นจะเสนอร่างแผนพัฒนาฯ ให้ ครม. พิจารณาให้ความเห็นชอบ ก่อนรายงานต่อรัฐสภาเพื่อทราบต่อไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เชิญชมภาพยนตร์ “ใต้ร่มพระบารมี 239 ปี กรุงรัตนโกสินทร์” . ปี 2564 เป็นปีครบรอบการสถาปนากรุงเทพมหานคร 239 ปี เพื่อให้ประชาชนคนไทยรู้จักเมืองหลวงของประเทศไทยมากขึ้น รัฐบาลโดยกระทรวงว
วันอาทิตย์ที่ 18 เมษายน 2564
เชิญชมภาพยนตร์ “ใต้ร่มพระบารมี 239 ปี กรุงรัตนโกสินทร์” . ปี 2564 เป็นปีครบรอบการสถาปนากรุงเทพมหานคร 239 ปี เพื่อให้ประชาชนคนไทยรู้จักเมืองหลวงของประเทศไทยมากขึ้น รัฐบาลโดยกระทรวงว
...
เชิญชมภาพยนตร์ “ใต้ร่มพระบารมี 239 ปี กรุงรัตนโกสินทร์”
.
ปี 2564 เป็นปีครบรอบการสถาปนากรุงเทพมหานคร 239 ปี เพื่อให้ประชาชนคนไทยรู้จักเมืองหลวงของประเทศไทยมากขึ้น รัฐบาลโดยกระทรวงวัฒนธรรมและหอภาพยนตร์ จึงได้จัด Playlist ภาพยนตร์ที่มีบรรยากาศของกรุงเทพมหานครในอดีตที่น่าสนใจ ภายใต้กิจกรรม “ใต้ร่มพระบารมี 239 ปี กรุงรัตนโกสินทร์”
.
สําหรับประชาชนที่สนใจรับชมภาพยนตร์ สามารถรับชมใน Playlist ใต้ร่มพระบารมี 239 ปี กรุงรัตนโกสินทร์ ได้ที่https://bit.ly/3sYJXEP
.
นอกจากนี้ ยังมีภาพยนตร์ในการอนุรักษ์ของหอภาพยนตร์อีกมากในช่อง youtube หอภาพยนตร์ เช่น
- กรุงเทพเมืองหลวงของเรา 2500 Bangkok, Our Capital (1957)https://bit.ly/3cT1fOf
- รถรางวันสุดท้าย Last Day of Bangkok Tramshttps://bit.ly/31T97ZO
- BANGKOK METROPOLITAN BUSES AND TRUCKS (1958)https://bit.ly/39P2Na3
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ.ตั้งจุดคัดกรอง 3 แห่ง นำผู้ติดเชื้อโควิดตกค้าง 2.5 พันกว่าราย ส่งเข้าโรงพยาบาล
วันอาทิตย์ที่ 25 เมษายน 2564
สธ.ตั้งจุดคัดกรอง 3 แห่ง นําผู้ติดเชื้อโควิดตกค้าง 2.5 พันกว่าราย ส่งเข้าโรงพยาบาล
กระทรวงสาธารณสุข เผยผู้ติดเชื้อโควิด 19 ที่ยังไม่มีเตียง 2,554 ราย กรมการแพทย์ประสานและช่วยส่งเข้ารักษาในโรงพยาบาลแล้ว 1,039 ราย และรอเข้ารับการรักษา 814 ราย ส่วนผู้ติดเชื้อรายใหม่ที่ยังไม่ได้รับการประสาน ขอให้โทรติดต่อหมายเลข 1668
รัฐบาลไทย-ข่าวทำเนียบรัฐบาล-ดีอีเอส เผยหมอชนะแจ้งเตือนโควิดแล้ว 46,272 ราย กระทรวงดิจิทัลฯ เผยแอปหมอชนะส่งแจ้งเตือนจำนวนกลุ่มเสี่ยงโควิดแล้ว 46,272  ราย ล่าสุดดาวน์โหลดทะลุ 9.84 ล้านครั้ง มีผู้ใช้งานเกือบ 7 ล้านคนต่อวัน
วันอาทิตย์ที่ 25 เมษายน 2564
ดีอีเอส เผยหมอชนะแจ้งเตือนโควิดแล้ว 46,272 ราย กระทรวงดิจิทัลฯ เผยแอปหมอชนะส่งแจ้งเตือนจํานวนกลุ่มเสี่ยงโควิดแล้ว 46,272  ราย ล่าสุดดาวน์โหลดทะลุ 9.84 ล้านครั้ง มีผู้ใช้งานเกือบ 7 ล้านคนต่อวัน
ดีอีเอส เผยหมอชนะแจ้งเตือนโควิดแล้ว 46,272 ราย
กระทรวงดิจิทัลฯ เผยแอปหมอชนะส่งแจ้งเตือนจํานวนกลุ่มเสี่ยงโควิดแล้ว 46,272  ราย ล่าสุดดาวน์โหลดทะลุ 9.84 ล้านครั้ง มีผู้ใช้งานเกือบ 7 ล้านคนต่อวัน
นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าหลังจากรัฐบาลมอบหมายให้ดีอีเอสรับผิดชอบการบริหารจัดการแอปหมอชนะซึ่งเป็นแพลตฟอร์มเพื่อการติดตามและประเมินผู้ที่มีความเสี่ยงต่อโรคติดเชื้อไวรัสโคโรนา2019เข้ามาเป็นภารกิจหนึ่งของกระทรวงฯเมื่อช่วงต้นปีนี้ปัจจุบันมีการส่งแจ้งเตือนกลุ่มเสี่ยงรวม46,272 ราย(ข้อมูลณวันที่25เม.ย. 64)
ทั้งนี้ภารกิจในการบริหารจัดการแอปหมอชนะสอดคล้องกับยุทธศาสตร์ที่4ของดีอีเอสในด้านส่งเสริมการให้บริการแก่ประชาชนภาครัฐและภาคเอกชนในรูปแบบดิจิทัลนํามาใช้ในการช่วยติดตามและสอบสวนโรคให้ครอบคลุมและแม่นยําได้มากขึ้นโดยบันทึกข้อมูลด้วยเทคโนโลยีGPSและBluetoothเพื่อช่วยแจ้งประชาชนเมื่ออยู่ในบริเวณใกล้ชิดหรือสัมผัสกับผู้ป่วยโควิด-19ให้เฝ้าระวังและเข้าพบกับเจ้าหน้าที่สอบสวนโรคได้ทันท่วงที
“อยากให้ประชาชนช่วยกันดาวน์โหลดแอปหมอชนะมาใช้งานกันมากๆเพื่อช่วยกันลดความเสี่ยงในการแพร่กระจายของโควิด-19เพราะเป็นแอปที่ใช้มาช่วยติดตามกลุ่มเสี่ยงเพิ่มความรวดเร็วของกระบวนการสอบสวนโรคเราพร้อมขยายพื้นที่การจัดเก็บข้อมูลบนระบบคลาวด์รองรับจํานวนผู้ใช้งานที่เพิ่มขึ้นเนื่องจากมีระบบคลาวด์กลางภาครัฐอยู่แล้วส่วนข้อมูลผู้ใช้งานมีแต่กรมควบคุมโรคเรียกใช้ได้จึงไม่ต้องกังวลเรื่องความปลอดภัยของข้อมูลส่วนบุคคล”นางสาวอัจฉรินทร์กล่าว
ปัจจุบันแอปหมอชนะมียอดการดาวน์โหลดแล้ว9.84ล้านครั้งและมีจํานวนผู้ใช้งานเกือบ7ล้านคนต่อวันโดยจังหวัดที่มีการใช้งานสูงสุด5อันดับแรกได้แก่กรุงเทพชลบุรีสมุทรปราการ นนทบุรีและปทุมธานีตามลําดับ
***********
รัฐบาลไทย-ข่าวทำเนียบรัฐบาล-“อนุทิน” เตรียมเปิด “ศูนย์แรกรับและส่งต่อ” ผู้ติดเชื้อโควิด 19 ระหว่างรอเตียง
วันอาทิตย์ที่ 25 เมษายน 2564
“อนุทิน” เตรียมเปิด “ศูนย์แรกรับและส่งต่อ” ผู้ติดเชื้อโควิด 19 ระหว่างรอเตียง
รองนายกรัฐมนตรีและรัฐมนตรีว่าการกระทรวงสาธารณสุข เตรียมเปิด “ศูนย์แรกรับและส่งต่อ” นําผู้ติดเชื้อโควิด 19 ระหว่างรอเตียงมาดูแลด้วยทีมแพทย์ พยาบาล แห่งแรกที่สนามกีฬาอินดอร์สเตเดียมหัวหมาก สนับสนุนการทํางานของ กทม.
รองนายกรัฐมนตรีและรัฐมนตรีว่าการกระทรวงสาธารณสุข เตรียมเปิด “ศูนย์แรกรับและส่งต่อ” นําผู้ติดเชื้อโควิด19 ระหว่างรอเตียงมาดูแลด้วยทีมแพทย์ พยาบาล แห่งแรกที่สนามกีฬาอินดอร์สเตเดียมหัวหมาก สนับสนุนการทํางานของ กทม.
วันนี้ (25 เมษายน 2564) ที่กระทรวงสาธารณสุข จ .นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข ประชุมคณะกรรมการอํานวยการ ศปค.สธ.ครั้งที่8/2564 ในวันนี้ที่ประชุมได้พิจารณาประเด็น มาตรการควบคุมป้องกันการแพร่ระบาดโรคโควิด 19 ในระยะถัดไป โดย นายอนุทินกล่าวว่า ได้ประสานกับรัฐมนตรีกระทรวงการท่องเที่ยวและกีฬา ขอใช้สนามกีฬาอินดอร์สเตเดียมหัวหมาก ใช้เป็น “ศูนย์แรกรับและส่งต่อ” ของกระทรวงสาธารณสุข ช่วยสนับสนุนและแบ่งเบาภาระของ กทม.ในการรับส่งและเตียงผู้ป่วย โดยจะรับผู้ติดเชื้อโควิด 19 ระหว่างรอเตียงมาดูแลโดยทีมแพทย์ พยาบาล พร้อม ยา เวชภัณฑ์อุปกรณ์การแพทย์ ในลักษณะหอผู้ป่วยโควิดรวม ให้ผู้ติดเชื้อได้รับการดูแลเหมาะสมตามอาการ นอกจากนี้ ศูนย์แห่งนี้จะทําหน้าที่ส่งผู้ติดเชื้อไปโรงพยาบาลในสังกัดในเขตปริมณฑลกรณีเตียงใน กทม.เต็ม โดยบ่ายวันนี้ ทีมจากกรมการแพทย์และกรมสนับสนุนบริการสุขภาพจะรีบเข้าไปดําเนินการให้เร็วที่สุด และในอนาคตอาจถูกปรับเป็นศูนย์ฉีดวัคซีนโควิด 19 อีกด้วย
“การเพิ่มขึ้นของผู้ติดเชื้ออย่างรวดเร็วหลังเทศกาลสงกรานต์ ทําให้การจัดการเตียงใน กทม.ค่อนข้างยาก และล่าช้า ทําให้มีผู้ติดเชื้อบางส่วนต้องรอเตียง ซึ่งศูนย์แรกรับนี้จะช่วยให้ผู้ติดเชื้อไม่ต้องรอเตียงที่บ้าน หากมีอาการป่วยจะได้รับการดูแลทันทีด้วยทีมแพทย์ พยาบาลที่จัดเตรียมไว้ และหาก กทม.ยังหาเตียงไม่ได้ก็จะถูกส่งไปโรงพยาบาลในสังกัดรอบๆ กทม.ได้ทันที ผู้ป่วยถึงมือหมอเร็ว ได้รับการรักษาที่เหมาะสมกับอาการ ไม่ปล่อยให้เกิดความสูญเสียขึ้น” นายอนุทินกล่าว
ด้านนายแพทย์เกียรติภูมิ วงศ์รจิต ปลัดกระทรวงสาธารณสุขให้สัมภาษณ์ภายหลังการประชุมศูนย์ปฏิบัติการฉุกเฉินด้านการแพทย์และสาธารณสุขกรณีโรคติดเชื้อโควิด 19 (ศปค.สธ.) ว่า การประชุมวันนี้เป็นการหารือร่วมกันหลายภาคส่วนทั้งกรุงเทพมหานคร เอกชน โรงเรียนแพทย์ และกองทัพ เพื่อหารือประเด็นการบริหารจัดการสถานการณ์โควิด 19 เนื่องจากมีจํานวนตัวเลขผู้ติดเชื้อที่เพิ่มมากขึ้น ทั้งแนวทางและข้อเสนอในการปรับเพิ่มมาตรการป้องกันควบคุมโรค ทั้ง 4 ด้าน ได้แก่ มาตรการส่วนบุคคล องค์กร สังคม และสาธารณสุข เพื่อให้ที่ประชุม ศบค.พิจารณาต่อไป ได้แก่ การปรับระดับสีของจังหวัดเป็น 3 สี คือ แดงเข้ม แดง และส้มให้คณะกรรมการโรคติดต่อจังหวัดปรับมาตรการระดับจังหวัด ดําเนินการโดยห้ามจัดกิจกรรมต่าง ๆ ที่มีการรวมตัวเป็นกลุ่มซึ่งอาจเกิดความแออัด ทั้งนี้เพื่อเป็นการป้องกันการติดเชื้อและแพร่กระจายเชื้อ ให้ทั้งประเทศดําเนินการต่อเนื่องหลังวันที่ 30 เมษายน 2564 ไปอีก 2 สัปดาห์
**********************************25 เมษายน 2564
รัฐบาลไทย-ข่าวทำเนียบรัฐบาล-โฆษก ศบค. ยืนยัน ไม่มีการรับเครื่องบินเช่าเหมาลำจากอินเดียเข้าไทย
วันอาทิตย์ที่ 25 เมษายน 2564
โฆษก ศบค. ยืนยัน ไม่มีการรับเครื่องบินเช่าเหมาลําจากอินเดียเข้าไทย
โฆษก ศบค. ยืนยัน ไม่มีการรับเครื่องบินเช่าเหมาลําจากอินเดียเข้าไทย
วันนี้ (25 เมษายน 2564) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชน ช่วงการแถลงข่าวของศูนย์ข่าวโควิด-19 ต่อกรณีข่าวมีเครื่องบินเช่าเหมาลํามาจากอินเดีย ดังนี้
โฆษก ศบค. ยืนยันว่า กรณีข่าวดังกล่าวไม่เป็นความจริง ยืนยันว่าไม่มีเครื่องบินเช่าเหมาลําจากประเทศอินเดีย ทั้งนี้ มีการเตรียมการเพื่อรับคนไทยกลับบ้าน (Repatriation flight)) ตามภารกิจของกระทรวงการต่างประเทศเท่านั้น ซึ่งมีผู้ลงทะเบียนไว้ล่วงหน้าเพื่อกลับจากประเทศอินเดีย โดยจะเกิดขึ้นในช่วงเดือนพฤษภาคม 2564 จํานวน 4 เที่ยวบิน ได้แก่ วันที่ 1 พฤษภาคม จํานวน 1 คน 8 พฤษภาคม จํานวน 70 คน 15 พฤษภาคม จํานวน 60 คน และวันที่ 22 พฤษภาคม ยังไม่มีผู้ลงทะเบียน
ส่วนแนวทางด้านนโยบายชัดเจนว่าสําหรับชาวต่างชาติที่ประสงค์จะเดินทางมาจากประเทศอินเดียและได้ยื่นขอหนังสือรับรองว่าเป็นบุคคลที่เดินทางเข้ามาในราชอาณาจักรได้ (COE – Certificate of Entry) จะให้ชะลอการออกหนังสือฯ ออกไปก่อน เนื่องจากสถานการณ์การแพร่ระบาดยังมีความรุนแรง
รัฐบาลไทย-ข่าวทำเนียบรัฐบาล-กรมการแพทย์ร่วมกับ สปสช. และศูนย์แพทย์ฉุกเฉิน กทม. ประสานหาเตียงให้ผู้ติดเชื้อโควิด-19 ให้เร็วขึ้น
วันอาทิตย์ที่ 25 เมษายน 2564
กรมการแพทย์ร่วมกับ สปสช. และศูนย์แพทย์ฉุกเฉิน กทม. ประสานหาเตียงให้ผู้ติดเชื้อโควิด-19 ให้เร็วขึ้น
กรมการแพทย์ร่วมกับ สปสช. และศูนย์แพทย์ฉุกเฉิน กทม. ประสานหาเตียงให้ผู้ติดเชื้อโควิด-19 ให้เร็วขึ้น
นายอนุชา บูรพชัยศรี โฆษกประจําสํานักนายกรัฐมนตรี เผยว่า ปัจจุบันสายด่วนเพื่อให้ประชาชนสอบถามข้อมูลสําหรับผู้ติดเชื้อที่ต้องการเข้ารับการรักษาในโรงพยาบาลในพื้นที่กรุงเทพฯ และปริมณฑลที่มีอยู่ 3สาย คือ 1668 ของกรมการแพทย์, 1669 ของศูนย์แพทย์ฉุกเฉิน กทม.-ศูนย์เอราวัณ และ 1330 ของสํานักงานหลักประกันสุขภาพแห่งชาติ-สปสช. นั้น ได้มีการหาแนวทางแก้ไขปัญหาโดยใช้กลไกการประสานงานให้มากที่สุดทั้ง 3 สายด่วน รวมทั้งได้มีการหารือร่วมกับผู้บริหารของกระทรวงสาธารณสุข และตั้งเป้าว่าจะต้องประสานหาเตียงให้ผู้ติดเชื้อให้ได้เร็วที่สุด
ทั้งนี้ ทีมงานจิตอาสาสายด่วนทั้ง 3สาย ทํางานอย่างหนักข้ามวันข้ามคืนอย่างไม่มีวันหยุด ทุกท่านที่ปฏิบัติหน้าที่รับสายคือจิตอาสาที่เป็นแพทย์ พยาบาล นักวิชาการสาธารณสุข และเจ้าหน้าที่ในตําแหน่งต่าง ๆ ที่สามารถให้คําแนะนําเบื้องต้น เพื่อคลายความกังวลใจแก่ผู้ป่วยโควิด-19 ได้ แม้ทุกท่านมีงานประจําที่ต้องปฏิบัติเป็นจํานวนมาก แต่ก็อาสาเข้ามาทํางานสายด่วนดังกล่าวโดยไม่มีวันหยุด ทั้งยังยินดีให้โอนสายเรียกเข้าต่าง ๆ เข้าหมายเลขโทรศัพท์ส่วนตัวของตนเอง จึงอยากจะขอกําลังใจให้บุคลากรทางการแพทย์เหล่านี้ด้วย และที่เพิ่มเติมคือได้รับความร่วมมือจากกระทรวงการอุดมศึกษา วิทยาศาสตร์ วิจัยและนวัตกรรม (อว.) ที่รมว. อว. ได้สั่งการให้คณบดีโรงเรียนแพทย์ของ อว. ช่วยคัดนิสิตนักเรียนแพทย์ที่มีความพร้อมมาช่วยรับโทรศัพท์ เพื่อแก้ปัญหาที่เกิดขึ้นอีกด้วย
นอกจากนี้ หมายเลขสายด่วนยังได้เพิ่มจํานวนคู่สายให้มากขึ้น พร้อมดึงเจ้าหน้าที่จากผลัดดึกซึ่งมีจํานวนสายเบาบางกว่า มาระดมช่วยช่วงเวลา 08.00-16.00 น. ที่มีปริมาณสายเข้าหนาแน่น และเตรียมจัดจ้างเจ้าหน้าที่เพิ่มเติมเป็นการเฉพาะกิจเพื่อประสานงานช่วยเหลือในการรับผู้ป่วยโควิดโดยเฉพาะ โดยทําการอบรมให้ความรู้ด้านการแพทย์ที่เกี่ยวข้องก่อนเข้าปฏิบัติหน้าที่ เพื่อให้สามารถตอบข้อซักถาม คัดกรองอาการ และแนะนําผู้ป่วยได้ คาดว่าการให้บริการประชาชนที่โทรเข้ามา จะมีความสะดวกรวดเร็วยิ่งขึ้น สําหรับในช่วงที่มีสายโทรแจ้งจากผู้ป่วยโควิดเข้าจํานวนมาก เจ้าหน้าที่จะใช้วิธีรับเรื่องและขอชื่อ/หมายเลขโทรศัพท์ เพื่อให้ทีมประสานรับส่งผู้ป่วยโควิด-19 โดยเฉพาะให้เร่งติดต่อกลับเพื่อประสานรายละเอียดและข้อมูลเพิ่มเติม เพื่อให้มีคู่สายว่างเพียงพอผู้ที่จะต่อสายที่โทรเข้ามาใหม่ ขณะเดียวกันก็สามารถรับผู้ติดเชื้อไปส่งยังโรงพยาบาลหลักและโรงพยาบาลสนามที่จัดเตรียมไว้ได้เร็วยิ่งขึ้น และระหว่างรอเตียงจะโทรแจ้งความคืบหน้าและติดตามอาการทุกๆ 6 ชั่วโมง หากอาการแย่ลงจะส่งรถไปรับมารักษาในโรงพยาบาลทันที
อย่างไรก็ตาม หากประชาชนยังไม่สามารถติดต่อหมายเลขสายด่วนได้ ขอให้ติดต่อทางแอปพลิเคชันไลน์ โดยการเพิ่มเพื่อนในไลน์ที่ ID : @sabaideebot หรือที่ https://line.me/R/ti/p/@sabaideebot สบายดีบอต และกรอกข้อมูลชื่อ ที่อยู่ เบอร์โทรศัพท์ติดต่อ เพื่อเพิ่มความสะดวกให้ผู้ป่วยโควิดในการประสานติดต่อเจ้าหน้าที่อีกทาง ซึ่งกรมการแพทย์ได้ยืนยันว่ามีการปรับปรุงระบบการทํางานอย่างต่อเนื่อง และมีประสิทธิภาพ เพื่อให้ผู้ป่วยได้เข้ารับการรักษาในโรงพยาบาลรวดเร็วขึ้น ทั้งนี้การแอดไลน์เพิ่มเพื่อน กับ สบายดีบอต มีระบบบริการในการจองเตียง ค้นหาเตียงสําหรับผู้ป่วยโควิด-19 มีทีมงานในการช่วยเหลือเช่นเดียวกัน
........................
รัฐบาลไทย-ข่าวทำเนียบรัฐบาล-นายกฯ เตรียมประชุมร่วมเอกชน หารือแนวทางกระจายวัคซีน - รับข้อเสนอเยียวยา ฟื้นฟูเศรษฐกิจ
วันอาทิตย์ที่ 25 เมษายน 2564
นายกฯ เตรียมประชุมร่วมเอกชน หารือแนวทางกระจายวัคซีน - รับข้อเสนอเยียวยา ฟื้นฟูเศรษฐกิจ
นายกฯ เตรียมประชุมร่วมเอกชน หารือแนวทางกระจายวัคซีน - รับข้อเสนอเยียวยา ฟื้นฟูเศรษฐกิจ
เมื่อวันที่ 25 เม.ย. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม เร่งแก้ไขสถานการณ์การแพร่ระบาดของโรคโควิด-19 ให้จํานวนผู้ติดเชื้อลดลงโดยเร็ว พร้อมเร่งกําหนดมาตรการรับมือผลกระทบและฟื้นฟูเศรษฐกิจ โดยวันที่ 28 เม.ย. นายกรัฐมนตรี ได้เชิญภาคเอกชน อาทิ คณะกรรมการร่วมภาคเอกชน 3 สถาบัน (กกร.) ที่ประกอบด้วย สภาอุตสาหกรรมแห่งประเทศไทย สภาหอการค้าไทย และสมาคมธนาคารไทย รวมทั้งสมาคมธุรกิจการท่องเที่ยว และหน่วยงานเอกชนที่เกี่ยวข้อง มาประชุมหารือเกี่ยวกับแนวทางการจัดหาและกระจายวัคซีนของภาคเอกชน ภายหลังภาคเอกชนแสดงความประสงค์ในการจัดหาวัคซีนร่วมกับภาครัฐ เพื่อกระจายสู่บุคลากรในภาคอุตสาหกรรม ซึ่งมีความสําคัญในการขับเคลื่อนเศรษฐกิจ สร้างความเชื่อมั่นต่อประชาชน
น.ส.ไตรศุลี กล่าวว่า นายกรัฐมนตรีจะได้มีการหารือถึงการรับมือผลกระทบและการฟื้นฟูเศรษฐกิจ พร้อมรับฟังข้อเสนอของภาคเอกชน และประชาชน เพื่อนํามาพิจารณาในการแก้ไขสถานการณ์ โดยผลการหารือกับภาคเอกชนครั้งนี้ จะมีส่วนในการนําไปกําหนดมาตรการควบคุมโรคโควิด-19 ต่อไป หลังจากสถานการณ์การติดเชื้อเพิ่มขึ้นอย่างต่อเนื่อง แต่การจะออกมาตรการใดนั้น จะต้องมีการพิจารณารอบด้าน ให้มีผลกระทบต่อประชาชนน้อยที่สุด ซึ่งสาระสําคัญในการประชุมร่วมกันครั้งนี้ คือการนําข้อมูล ข้อเสนอแนะไปพิจารณาเป็นแนวทางรับมือผลกระทบ การเยียวยาประชาชน และการฟื้นฟูเศรษฐกิจ
น.ส.ไตรศุลี กล่าวว่า นายกรัฐมนตรี รับทราบและเข้าใจถึงความเดือดร้อนของประชาชนที่ได้รับผลกระทบจากสถานการณ์ปัจจุบัน โดยรัฐบาลพยายามอย่างเต็มที่เพื่อแก้ไขปัญหา ไม่ว่าจะเป็น การแก้ไขสถานการณ์การแพร่ระบาดของโรค การดูแลรักษาพยาบาล และช่วยเหลือเยียวยาประชาชนที่ได้รับผลกระทบ โดยรัฐบาลได้เตรียมงบประมาณกว่า 3.8 แสนล้านบาท สําหรับการเยียวยาประชาชนและฟื้นฟูเศรษฐกิจจากการระบาดระลอกใหม่ ซึ่งจะมีทั้งโครงการกระตุ้นการใช้จ่าย กระตุ้นการบริโภค รวมถึงการลงทุน อันก่อให้เกิดการหมุนเวียนของเม็ดเงินในทุกพื้นที่ ดังนั้น ขอให้เชื่อมั่นว่ารัฐบาลมีงบประมาณเพียงพอ และจะดูแลประชาชนอย่างดีที่สุด
.................
รัฐบาลไทย-ข่าวทำเนียบรัฐบาล-การรถไฟแห่งประเทศไทยขอความร่วมมือประชาชน หน่วยงาน และสถานศึกษา งดเข้าเยี่ยมชม และทดลองใช้บริการรถไฟฟ้าสายสีแดง และสถานีกลางบางซื่อ
วันอาทิตย์ที่ 25 เมษายน 2564
การรถไฟแห่งประเทศไทยขอความร่วมมือประชาชน หน่วยงาน และสถานศึกษา งดเข้าเยี่ยมชม และทดลองใช้บริการรถไฟฟ้าสายสีแดง และสถานีกลางบางซื่อ
การรถไฟแห่งประเทศไทยขอความร่วมมือประชาชน หน่วยงาน และสถานศึกษา งดเข้าเยี่ยมชม และทดลองใช้บริการรถไฟฟ้าสายสีแดง และสถานีกลางบางซื่อ ตั้งแต่บัดนี้เป็นต้นไปจนกว่าสถานการณ์การแพร่ระบาดของ COVID-19 จะคลี่คลาย
การรถไฟแห่งประเทศไทย (รฟท.) กระทรวงคมนาคม ขอความร่วมมือประชาชน หน่วยงาน และสถานศึกษา งดเข้าเยี่ยมชม และทดลองใช้บริการรถไฟฟ้าสายสีแดง และสถานีกลางบางซื่อ ตามมาตรการควบคุมการแพร่ระบาดของเชื้อไวรัส COVID-19 ตั้งแต่บัดนี้เป็นต้นไปจนกว่าสถานการณ์การแพร่ระบาดของเชื้อไวรัส COVID-19 จะคลี่คลาย และจะประกาศให้ทราบอีกครั้ง
รฟท. ขอขอบคุณทุกท่านมา ณ โอกาสนี้
รัฐบาลไทย-ข่าวทำเนียบรัฐบาล-CAAT ยืนยันไม่มีการอนุญาตเครื่องบินเช่าเหมาลำอินเดียเข้าไทย
วันอาทิตย์ที่ 25 เมษายน 2564
CAAT ยืนยันไม่มีการอนุญาตเครื่องบินเช่าเหมาลําอินเดียเข้าไทย
สํานักงานการบินพลเรือนแห่งประเทศไทย (CAAT) ในฐานะหน่วยงานที่มีอํานาจหน้าที่ในการอนุญาตเครื่องบินเช่าเหมาลําทําการบินเข้าประเทศไทย ยืนยันว่าไม่มีการอนุญาตเครื่องบินเช่าเหมาลําเศรษฐีชาวอินเดียเข้าประเทศไทย
จากกรณีที่ประชาชนมีความกังวลเกี่ยวกับการเปิดรับการเดินทางของชาวต่างชาติโดยเครื่องบินเช่าเหมาลํา ดังกรณีที่มีกระแสว่ามีเศรษฐีชาวอินเดียเดินทางออกนอกประเทศเพื่อหนีจากสถานการณ์โรคโควิดระบาด โดยใช้เครื่องบินเช่าเหมาลํามาที่ประเทศไทยนั้น สํานักงานการบินพลเรือนแห่งประเทศไทย (CAAT) กระทรวงคมนาคม ในฐานะหน่วยงานที่มีอํานาจหน้าที่ในการอนุญาตเครื่องบินเช่าเหมาลําทําการบินเข้าประเทศไทย ยืนยันว่าไม่เป็นความจริง โดยมีข้อเท็จจริงในประเด็นดังกล่าวชี้แจงดังนี้
1. ยืนยันว่าไม่มีเครื่องบินเช่าเหมาลําโดยเศรษฐีชาวอินเดีย ขออนุญาตทําการบินมาที่ CAAT เพื่อเข้ามายังประเทศไทยตามที่ประชาชนเป็นกังวล ส่วนการเดินทางโดยเครื่องบินปกติจากสายการบินของประเทศอินเดียที่ขออนุญาตเข้ามายังประเทศไทย ปัจจุบันมีเที่ยวบินลักษณะนี้สัปดาห์ละหนึ่งเที่ยวบิน ซึ่งผู้ที่จะเดินทางเข้ามาได้ต้องเป็นไปตามเกณฑ์เฉพาะบุคคลตามข้อยกเว้นเท่านั้น รวมถึงต้องปฏิบัติตามมาตรการการกักตัวอย่างเคร่งครัด
2. ส่วนที่ปรากฏภาพผลการติดเชื้อของชาวอินเดียที่เข้ามายังประเทศไทย เป็นการตรวจพบจากการกักตัวตามมาตรการการคัดกรองก่อนให้เข้าประเทศตามปกติ ซึ่งผู้โดยสารในรายชื่อได้เดินทางเข้ามาในวันที่ 17 เมษายน 2564 และได้ตรวจพบเชื้อในวันที่ 21 เมษายน 2564 ซึ่งอยู่ในช่วงการกักกันตามมาตรการ
3. เครื่องบินจากอินเดียที่เข้ามาในประเทศไทยนั้น เป็นเที่ยวบินปกติที่บินอาทิตย์ละหนึ่งเที่ยว สําหรับให้ผู้เดินทางตามความจําเป็นและเพื่อรับคนไทยกลับบ้าน (Repatriation flight) โดยในเดือนพฤษภาคมมีคนไทยได้ลงทะเบียนไว้ล่วงหน้าแล้ว ตามกําหนดการ คือ
- 1 พฤษภาคม จํานวน 1 คน
- 8 พฤษภาคม จํานวน 70 คน
- 15 พฤษภาคม จํานวน 60 คน
- 22 พฤษภาคม ยังไม่มีผู้ลงทะเบียนกลับไทย
กระทรวงการต่างประเทศได้ชะลอชาวต่างชาติจากอินเดียที่จะขอเข้าไทยไว้แล้วทั้งหมด และผู้ที่เข้าประเทศไทยทั้งหมดจะต้องเข้าสู่มาตรการคัดกรอง คือ การยื่นเอกสารการตรวจก่อนทําการบิน และเข้ารับการกักตัวตามมาตรการของรัฐในสถานที่ที่รัฐกําหนด เพื่อให้มั่นใจว่าจะไม่มีการระบาดเพิ่มเติมจากผู้ที่เดินทาง กลับไทยในช่วงเวลาดังกล่าว
4. จากข่าวที่ปรากฏกรณีที่กองทัพอากาศได้มีการจัดเครื่องบินไปรับคณะของผู้ช่วยทูตทหารจากประเทศอินเดียกลับไทยในช่วงเวลานี้ ผู้ที่เดินทางกลับเข้ามาในประเทศไทยต้องดําเนินการตามมาตรการเช่นกัน
รัฐบาลไทย-ข่าวทำเนียบรัฐบาล-รมว.สุชาติ ลุยตรวจสายด่วน 1506 กด 6 บริการให้คำปรึกษาผู้ประกันตนตรวจหาเชื้อโควิด-19
วันอาทิตย์ที่ 25 เมษายน 2564
รมว.สุชาติ ลุยตรวจสายด่วน 1506 กด 6 บริการให้คําปรึกษาผู้ประกันตนตรวจหาเชื้อโควิด-19
รัฐมนตรีว่าการกระทรวงแรงงาน ลุยตรวจศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 และสายด่วน 1506 กด 6 ที่สํานักงานประกันสังคม เพื่อเป็นช่องทางติดต่อคําแนะนําแก่ผู้ประกันตน ที่ไม่สามารถหาสถานที่ตรวจและสถานพยาบาลเข้ารับการรักษา
เมื่อวันที่ 25 เมษายน 2564 ที่สํานักงานประกันสังคม นายสุชาติ ชมกลิ่น รัฐมนตรีว่าการกระทรวงแรงงาน ลงพื้นที่ตรวจเยี่ยมการให้บริการของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 และสายด่วน 1506 กด 6 ที่สํานักงานประกันสังคม โดยมี นายสุทธิ สุโกศล ปลัดกระทรวงแรงงาน นายทศพล กฤติวงศ์วิมาน เลขาธิการสํานักงานประกันสังคม พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย โดยรัฐมนตรีว่าการกระทรวงแรงงาน กล่าวว่า รัฐบาล ภายใต้การนําของท่านนายกรัฐมนตรี พล.อ.ประยุทธ์ จันทร์โอชา และกระทรวงแรงงาน ภายใต้การกํากับดูแลของ พล.อ.ประวิตร วงษ์สุวรรณ ได้มีความห่วงใยมายังพี่น้องผู้ประกันตนทุกคนจากกรณีการแพร่ระบาดของโควิด -19 ในขณะนี้ จึงกําชับให้กระทรวงแรงงาน บูรณาการร่วมกับมหาดไทย โดยผู้ว่าราชการจังหวัดในจังหวัดพื้นที่สีแดงหรือจังหวัดที่มีการควบคุมสูงสุด และกระทรวงสาธารณสุข โดย สปสช. เพิ่มช่องทางหรือทางเลือกเพื่อบริการผู้ประกันตนให้ได้รับการตรวจอย่างรวดเร็ว ลดความแออัด ลดการแพร่ระบาด ไม่ต้องรอคิวนาน ตรวจเสร็จแล้วหากพบติดเชื้อส่งรักษาทันทีโดยไม่เสียค่าใช้จ่าย ดําเนินการตรวจโควิด – 19 เชิงรุก เพื่อผู้ประกันตนมาตรา 33,39 และ 40 ตามโครงการแรงงาน...เราสู้ด้วยกัน โดยในพื้นที่กรุงเทพมหานคร ที่ศูนย์เยาวชน (ไทย – ญี่ปุ่น) เขตดินแดง เริ่มตรวจจริงเมื่อวันที่ 17 เมษายนที่ผ่านมา และขยายจุดตรวจไปยังจังหวัดพื้นที่สีแดง ตั้งแต่วันที่ 24 -30 เม.ย.64 ในจังหวัดปทุมธานี ที่วิทยาลัยอาชีวศึกษาปทุมธานี จังหวัดชลบุรี ที่โรงพยาบาลวิภาราม อมตะนคร จังหวัดเชียงใหม่ที่ รพ.นครพิงค์ รพ.สันป่าตอง รพ.มหาราช รพ.ราชเวช รพ.เทพปัญญา รพ.ลานนา และ รพ.เชียงใหม่ใกล้หมอ และจังหวัดนนทบุรี ที่ลานเอนกประสงค์ เทศบาลเมืองพิมลราช
นายสุชาติ กล่าวต่อว่า ในวันนี้ ผมได้ลงพื้นที่มาตรวจเยี่ยมการให้บริการของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 และสายด่วน 1506 กด 6 ที่สํานักงานประกันสังคม ที่เปิดให้บริการเพื่อเป็นช่องทางติดต่อให้กับผู้ประกันตน ที่ไม่สามารถหาสถานที่ตรวจและสถานพยาบาลเข้ารับการรักษาในกรณีติดเชื้อได้ โดยจะให้คําแนะนําผู้ประกันตนที่เข้ารับบริการตรวจคัดกรองหาเชื้อโควิด-19 ให้คําปรึกษาการตรวจหาเชื้อโควิด-19 สําหรับผู้ประกันตนที่อยู่ในกลุ่มเสี่ยง ให้คําแนะนําหลักเกณฑ์การตรวจหาเชื้อโควิด-19 ณ ศูนย์กีฬาเวสน์ 1 ดินแดง ให้คําแนะนําในการดูแลตนเองหลังการตรวจหาเชื้อโควิด-19 ประสานหน่วยงานที่เกี่ยวข้อง สถานพยาบาล รวมถึงการส่งตัวผู้ประกันตนที่มีความจําเป็นต้องเข้ารับการรักษาพยาบาล และแนะนําเรื่องอาการเจ็บป่วยจากโรคโควิด-19 โดยจะให้บริการทุกวันจันทร์ – วันอาทิตย์ เวลา 08.00 – 17.00 น. มีเจ้าหน้าที่คอยให้บริการจํานวนทั้งสิ้น 10 คู่สาย
ทั้งนี้ ขอให้ผู้ประกันตนมั่นใจได้ว่าจากการดําเนินการดังกล่าว รัฐบาลและกระทรวงแรงงานได้บูรณาการกับหน่วยงานที่เกี่ยวข้อง เพื่อสามารถช่วยเหลือและบรรเทาสถานการณ์การแพร่ระบาดของโควิด-19 ให้คลี่คลายลงโดยเร็ววันและให้ผู้ประกันตนได้รับการดูแลอย่างดีที่สุดอีกทางหนึ่งด้วย
รัฐบาลไทย-ข่าวทำเนียบรัฐบาล-"รมว.ทส. เป็นผู้แทนนายก และ ครม. วางพวงมาลาถวายราชสักการะ สมเด็จพระนเรศวร จ.สุพรรณบุรี”
วันจันทร์ที่ 26 เมษายน 2564
"รมว.ทส. เป็นผู้แทนนายก และ ครม. วางพวงมาลาถวายราชสักการะ สมเด็จพระนเรศวร จ.สุพรรณบุรี”
"รมว.ทส. เป็นผู้แทนนายก และ ครม. วางพวงมาลาถวายราชสักการะ สมเด็จพระนเรศวร จ.สุพรรณบุรี”
"รมว.ทส. เป็นผู้แทนนายก และ ครม. วางพวงมาลาถวายราชสักการะ สมเด็จพระนเรศวร จ.สุพรรณบุรี”
วันที่ 25 เมษายน 2564 เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมประกอบพิธีถวายราชสักการะสมเด็จพระนเรศวรมหาราช เนื่องในวันคล้ายวันสวรรคตของสมเด็จพระนเรศวรมหาราช ครบ 416 ปี โดยมี พลเอก ไพบูลย์ คุ้มฉายา องคมนตรี เป็นผู้แทนพระองค์ ในการอันเชิญพวงมาลาของพระบาทสมเด็จพระเจ้าอยู่หัว พวงมาลาของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพวงมาลาของสมเด็จพระนางเจ้าฯ พระบรมราชินี ไปวาง ณ พระบรมราชานุสรณ์ อําเภอดอนเจดีย์ จังหวัดสุพรรณบุรี
นอกจากนั้น นายวราวุธ ยังได้เป็นผู้แทนของนายกรัฐมนตรีและคณะรัฐมนตรี ขึ้นวางพวงมาลาถวายราชสักการะ พระบรมราชานุสรณ์สมเด็จพระนเรศวรมหาราช รวมถึง นายชวน หลีกภัย ประธานรัฐสภา ก็ได้เดินทางมา ร่วมพิธีในกาลนี้ด้วย
รัฐบาลไทย-ข่าวทำเนียบรัฐบาล-ศบค. ยืนยันสกัดกั้นการแพร่ระบาดเชื้อโควิด-19 สายพันธุ์อินเดีย อย่างเข้มข้น ผู้ป่วยชาวอินเดีย 7 ราย เดินทางมาเมื่อวันที่ 17 เมษายน ที่ผ่านมาโดยเครื่องบินพาณิชย์ และมีเอกสารครบถ้วน
วันจันทร์ที่ 26 เมษายน 2564
ศบค. ยืนยันสกัดกั้นการแพร่ระบาดเชื้อโควิด-19 สายพันธุ์อินเดีย อย่างเข้มข้น ผู้ป่วยชาวอินเดีย 7 ราย เดินทางมาเมื่อวันที่ 17 เมษายน ที่ผ่านมาโดยเครื่องบินพาณิชย์ และมีเอกสารครบถ้วน
ศบค. ยืนยันสกัดกั้นการแพร่ระบาดเชื้อโควิด-19 สายพันธุ์อินเดีย อย่างเข้มข้น ผู้ป่วยชาวอินเดีย 7 ราย เดินทางมาเมื่อวันที่ 17 เมษายน ที่ผ่านมาโดยเครื่องบินพาณิชย์ และมีเอกสารครบถ้วน
วันนี้ (25 เมษายน 2564) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ศบค. ชี้แจงเพิ่มเติมเพื่อสร้างความเข้าใจแก่ประชาชน ต่อกรณีข่าวว่ามีเครื่องบินเช่าเหมาลําของชาวอินเดียเดินทางมายังประเทศไทยว่าไม่เป็นความจริง รัฐบาลดําเนินนโยบายเข้มข้นด้วยความระมัดระวังเพื่อควบคุมการแพร่ระบาดของโรคผ่านทุกช่องทางเพื่อป้องกันการเล็ดลอดของเชื้อ และได้ชะลอการยื่นขอใบอนุญาตเดินทางเข้าประเทศ (COE – Certificate of Entry) ของชาวต่างชาติที่ประสงค์เดินทางมาจากประเทศอินเดียออกไปก่อน จะรับเพียงคนไทยที่ประสงค์เดินทางกลับบ้านและได้ลงทะเบียนไว้เท่านั้น
ส่วนกรณีชาวอินเดีย จํานวน 7 คน ที่เข้ารับการรักษาตัวอยู่นั้น เดินทางเข้าประเทศไทยโดยสายการบินพาณิชย์ เมื่อวันที่ 17 เมษายน 2564 สายการบินอินเดียแอร์ไลน์ เที่ยวบินที่ AI 0332 ตามข้อกําหนดอนุญาต (บุคคล 11 กลุ่ม) เช่น นักลงทุน นักธุรกิจ มีครอบครัวไทย มีใบอนุญาตทํางาน และเข้ามารักษาพยาบาล(กรณีไม่ใช่โรคโควิด) เป็นต้น โดยในเที่ยวบินดังกล่าว มีผู้โดยสารทั้งสิ้นจํานวน 149 คน เป็นคนอินเดีย คนไทย และสัญชาติอื่นๆ จึงไม่ใช่เครื่องเช่าเหมาลําตามข่าวแต่อย่างใด โดยขณะนี้ทั้งหมดยังอยู่ในช่วงกักกันโรค และกําลังอยู่ในช่วงการตรวจหาเชื้อเป็นระยะๆเพิ่อไม่ให้ผู้ติดเชื้อเล็ดลอดออกไปได้ สําหรับ 7 รายข้างต้น เมื่อเดินทางมาถึงไทย ตรวจพบเชื้อ จึงส่งเข้ารักษาที่โรงพยาบาล ตามมาตรการที่กําหนดไว้
ทั้งนี้ สํานักงานการบินพลเรือนแห่งประเทศไทย (CAAT) ซึ่งเป็นหน่วยงานที่มีอํานาจหน้าที่ในการอนุญาตเครื่องบินเช่าเหมาลําทําการบินเข้าประเทศไทยยังชี้แจ้ง ปฏิเสธกระแสข่าวที่มีเศรษฐีชาวอินเดียเดินทางออกนอกประเทศเพื่อหนีจากสถานการณ์โรคโควิดระบาด โดยใช้เครื่องบินเช่าเหมาลํามาที่ประเทศไทย โดยยืนยันว่า ไม่เป็นความจริง ส่วนกองทัพอากาศที่จัดเครื่องบินไปรับคณะของผู้ช่วยทูตทหารจากประเทศอินเดียกลับไทยในช่วงเวลานี้ ผู้ที่เดินทางกลับเข้ามาในประเทศไทยต้องดําเนินการตามมาตรการเช่นกัน
ดังนั้น เพื่อปรับข้อบังคับให้เป็นไปตามสถานการณ์และเพื่อควบคุมสกัดกั้นเชื้อโควิด 19 จากอินเดีย ศปก.ศบค. อนุมัติการชะลอการเดินทางเข้าประเทศไทยจากประเทศต้นทาง คือ อินเดีย ปากีสถาน บังคลาเทศ รวมทั้งเพิ่มมาตรการการกักตัวเป็น 21 วัน อีกด้วย
ทั้งนี้ รัฐบาลขอให้ความมั่นใจว่าการดําเนินการต่างๆ เพื่อยับยั้งการแพร่ระบาด เช่น ขั้นตอนการเข้าเมือง การ Quarantine และตรวจหาเชื้อ ยังคงดําเนินการตามมาตรการอย่างเข้มข้น เพื่อป้องกันการนําเข้าเชื้อโควิด 19 สายพันธุ์ที่ระบาดในอินเดีย ที่จะทําให้สถานการณ์ในประเทศแย่ลง และส่งผลต่อประสิทธิภาพของวัคซีนให้ลดลง ตามที่ ศ. นพ ยง ภู่วรวรรณ ได้ให้ข้อมูลไว้ด้วย รวมทั้ง ไม่มีการให้อภิสิทธิ์แก่ผู้ใด อย่างแน่นอน ชีวิตและความปลอดภัยของคนไทย คือสิ่งสําคัญที่สุดที่รัฐบาลต้องดูแลและป้องกัน
รัฐบาลไทย-ข่าวทำเนียบรัฐบาล-รมว.วธ ประชุมหารือความร่วมมือระดับทวิภาคีด้านวัฒนธรรม ผ่านระบบการประชุมทางไกล (ZOOM)
วันอังคารที่ 20 เมษายน 2564
รมว.วธ ประชุมหารือความร่วมมือระดับทวิภาคีด้านวัฒนธรรม ผ่านระบบการประชุมทางไกล (ZOOM)
นายอิทธิพล คุณปลื้ม รัฐมนตรีว่าการกระทรวงวัฒนธรรมประชุมหารือความร่วมมือระดับทวิภาคีด้านวัฒนธรรม ผ่านระบบการประชุมทางไกล (ZOOM) กับนางโนมิน ชินบัด(H.E. Mrs. Nomin Chinbat) รัฐมนตรีว่าการกระทรวงวัฒนธรรมแห่งมองโกเลีย
วันที่ ๑๙ เมษายน ๒๕๖๔ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมประชุมหารือความร่วมมือระดับทวิภาคีด้านวัฒนธรรม ผ่านระบบการประชุมทางไกล (ZOOM) กับนางโนมิน ชินบัด(H.E. Mrs. Nomin Chinbat) รัฐมนตรีว่าการกระทรวงวัฒนธรรมแห่งมองโกเลีย พร้อมด้วย นายบูม โอเชีย ดูแลม (Mr. Bum-Ochir Dulam) ที่ปรึกษาระดับสูงของรัฐมนตรีว่าการกระทรวงวัฒนธรรมแห่งมองโกเลีย โดยมี นายทูมูร์ อามาร์ซานา (H.E. Mr. Tumur Amarsanaa) เอกอัครราชทูตมองโกเลียประจําประเทศไทย นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม นายเบญจมินทร์ สุกาญจนัจที อัครราชทูต สถานเอกอัครราชทูต ณ กรุงปักกิ่ง นางสาวอุรุษยา อินทรสุขศรี ผู้อํานวยการกองการต่างประเทศ กระทรวงวัฒนธรรม และเจ้าหน้าที่ที่เกี่ยวข้อง เข้าร่วมประชุม ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-กรมการขนส่งทางบก กระทรวงคมนาคม เตือน!!! รถโดยสารสาธารณะอย่าฉวยโอกาส ต้องให้บริการด้วยความเป็นธรรม และปฏิบัติตามมาตรการป้องกันเชื้อไวรัส COVID-19 อย่างเคร่งครัด
วันอังคารที่ 20 เมษายน 2564
กรมการขนส่งทางบก กระทรวงคมนาคม เตือน!!! รถโดยสารสาธารณะอย่าฉวยโอกาส ต้องให้บริการด้วยความเป็นธรรม และปฏิบัติตามมาตรการป้องกันเชื้อไวรัส COVID-19 อย่างเคร่งครัด
พร้อมจัดผู้ตรวจการลงพื้นที่อํานวยความสะดวกและคุมเข้ม ณ สถานีขนส่งผู้โดยสาร จุดจอดและจุดรับส่งเพื่อเชื่อมต่อการเดินทาง
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ภาพรวมการเดินทางช่วงสงกรานต์พบว่าปริมาณการเดินทางด้วยรถโดยสารสาธารณะต่ํากว่าการคาดการณ์ เนื่องจากสถานการณ์การแพร่ระบาดของเชื้อไวรัส COVID-19 ประชาชนส่วนใหญ่จึงให้ความร่วมมือกับภาครัฐในการงดเว้นการเดินทาง แต่สําหรับประชาชนที่มีความจําเป็นในการเดินทางด้วยรถโดยสารสาธารณะ กรมการขนส่งทางบก ได้กําชับหน่วยงานในส่วนกลางและสํานักงานขนส่งจังหวัดทุกแห่ง จัดผู้ตรวจการลงพื้นที่อํานวยความสะดวกและความปลอดภัยตามสถานีขนส่งผู้โดยสาร จุดจอด รวมถึงจุดที่มีประชาชนเรียกใช้บริการรถโดยสารสาธารณะ ด้านความปลอดภัยให้ดําเนินการเข้มข้นรถโดยสารและพนักงานขับรถต้องมีความพร้อมสําหรับการบริการตามมาตรการด้านความปลอดภัย ปฏิบัติตามเงื่อนไขการเดินรถ ห้ามบรรทุกผู้โดยสารเกินจํานวนที่กําหนด ห้ามเรียกค่าโดยสารเกินอัตราที่กําหนด สภาพรถต้องมีความพร้อม และความปลอดภัยในการใช้งานบนท้องถนน พนักงานขับรถต้องไร้สารเสพติด แอลกอฮอล์ต้องเป็นศูนย์และขับรถไม่เกินชั่วโมงการทํางานตามที่กฎหมายกําหนด พบฝ่าฝืนลงโทษหนักทุกกรณี กรณีรถแท็กซี่ รถจักรยานยนต์สาธารณะ ปฏิเสธผู้โดยสาร ไม่ส่งผู้โดยสารตามสถานที่ที่ได้ตกลงกันไว้ แสดงกิริยาวาจาไม่สุภาพ ไม่ใช้มาตรค่าโดยสาร ใช้รถป้ายดํารับส่งผู้โดยสารปรับสูงสุดทุกกรณี และหากเป็นการกระทําความผิดซ้ําซาก ความผิดอาญา กระทําอนาจาร ทําลายภาพลักษณ์ประเทศ ลงโทษพักใช้หรือเพิกถอนใบอนุญาตขับรถทันที พร้อมกําชับมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID-19) ในรถโดยสารสาธารณะ และสถานีขนส่งผู้โดยสารให้เป็นไปตามมาตรการป้องกันขั้นสูง เพื่อให้การเดินทางด้วยรถโดยสารสาธารณะของประชาชนปลอดภัย ห่างไกลจากโควิด จัดให้มีมาตรการคัดกรองผู้โดยสารและตรวจวัดอุณหภูมิ ตรวจคัดกรองพนักงานขับรถและผู้ให้บริการ เพิ่มความถี่ในการทําความสะอาดพื้นผิวสัมผัสภายในรถ ภายในสถานีขนส่งผู้โดยสาร งดการให้บริการอาหารบนรถในระหว่างการเดินทาง กํากับดูแลให้พนักงานขับรถ ผู้ให้บริการ สวมหน้ากากอนามัยหรือหน้ากากผ้าตลอดการเดินทาง และดูแลให้ผู้โดยสารสวมหน้ากากอนามัยหรือหน้ากากผ้าตลอดการเดินทาง
อธิบดีกรมการขนส่งทางบก กล่าวเพิ่มเติมว่า กรมการขนส่งทางบกมีศูนย์คุ้มครองผู้โดยสารและรับเรื่องร้องเรียน 1584 ชั่วคราว ที่สถานีขนส่งผู้โดยสารทุกแห่งทั่วประเทศ และเพิ่มจํานวนคู่สายโทรศัพท์สายด่วน 1584 ตลอด 24 ชั่วโมง เพื่อรับเรื่องร้องเรียนและให้ความช่วยเหลือแก่ประชาชนที่ได้รับความเดือดร้อนจากการใช้บริการรถโดยสารสาธารณะทุกประเภท ทั้งนี้ ขอเน้นย้ําผู้ประกอบการขนส่ง และพนักงานขับรถโดยสารสาธารณะทุกประเภท ต้องให้บริการด้วยมาตรฐานคุณภาพ สะดวก ปลอดภัย และเป็นธรรม ทั้งนี้ หากประชาชนพบรถโดยสารสาธารณะเอาเปรียบสามารถร้องเรียนได้ที่สายด่วน 1584 หรือศูนย์คุ้มครองผู้โดยสารและรับเรื่องร้องเรียน 1584 ในช่วงเทศกาล ณ สถานีขนส่งผู้โดยสารทุกแห่งทั่วประเทศ, ผ่านทางเว็บไซต์ที่ http://ins.dlt.go.th/cmpweb/, ผ่านทาง E-mail ที่ dlt_1584complain@hotmail.com, เฟซบุ๊ก ชื่อ “ศูนย์คุ้มครองผู้โดยสารและรับเรื่องร้องเรียน 1584”, LINE @1584dlt
รัฐบาลไทย-ข่าวทำเนียบรัฐบาล-ปลัดวธ.เป็นประธานพิธีบวงสรวงสักการะเจ้าพ่อโรงโกศ
วันอังคารที่ 20 เมษายน 2564
ปลัดวธ.เป็นประธานพิธีบวงสรวงสักการะเจ้าพ่อโรงโกศ
นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีบวงสรวงสักการะเจ้าพ่อโรงโกศ
วันที่ ๒๐ เมษายน ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีบวงสรวงสักการะเจ้าพ่อโรงโกศ โดยมี นายเกรียงศักดิ์ บุญประสิทธิ์ อธิบดีกรมการศาสนา นางโชติกา อัครกิจโสภากุล ผู้ช่วยปลัดกระทรวงวัฒนธรรม นางสาวเพชรรัตน์ สายทอง ผู้ช่วยปลัดกระทรวงวัฒนธรรม นายวินัย วรวัตร์ ผู้อํานวยการศูนย์เทคโนโลยีสารสนเทศและการสื่อสาร นายชนะกิจ คชชี ผู้อํานวยการกองพิธีการศพที่ได้รับพระราชทาน และเจ้าหน้าที่ปฏิบัติงานพิธีฯ เข้าร่วม ณ อาคารเครื่องเกียรติยศ กองพิธีการศพที่ได้รับพระราชทาน กระทรวงวัฒนธรรม